CELEX: 62018CN0791
Language: ro
Date: 2018-12-17 00:00:00
Title: Cauza C-791/18: Cerere de decizie preliminară introdusă de Hoge Raad der Nederlanden (Țările de Jos) la 17 decembrie 2018 — Stichting Schoonzicht/Staatssecretaris van Financiën

1.4.2019   
            
            
               RO
            
            
               Jurnalul Oficial al Uniunii Europene
            
            
               C 122/5
            
         
      Cerere de decizie preliminară introdusă de Hoge Raad der Nederlanden (Țările de Jos) la 17 decembrie 2018 — Stichting Schoonzicht/Staatssecretaris van Financiën
      (Cauza C-791/18)
      (2019/C 122/06)
      Limba de procedură: neerlandeza
      
         Instanța de trimitere
      
      Hoge Raad der Nederlanden
      
         Părțile din procedura principală
      
      
         Apelantă: Stichting Schoonzicht
      
         Cealaltă parte din procedură: Staatssecretaris van Financiën
      
         Întrebările preliminare
      
      
                  1)
               
               
                  Articolele 184-187 din Directiva TVA din 2006 (1) se opun unui regim național de regularizare pentru bunuri de capital care prevede o regularizare eșalonată pe o perioadă de mai mulți ani prin care, în anul punerii în folosință a bunului (care este în același timp și primul an de regularizare), cuantumul total al deducerii inițiale pentru respectivul bun de capital face obiectul unei ajustări (regularizări) care se face o singură dată dacă, la punerea în folosință a acestuia, acea deducere inițială se dovedește a fi diferită de deducerea pe care persoana impozabilă are dreptul să o opereze pe baza utilizării efective a bunului de capital?
               
            
                  2)
               
               
                  În cazul unui răspuns afirmativ la prima întrebare:
                  Articolul 189 litera (b) sau (c) din Directiva TVA din 2006 trebuie interpretat în sensul că ajustarea care se face o singură dată în primul an al perioadei de regularizare a deducerii inițiale, menționată mai sus la prima întrebare, constituie o măsură pe care Țările de Jos o pot adopta în vederea aplicării articolului 187 din Directiva TVA din 2006?
               
            
         (1)  Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO 2006, L 347, p. 1, Ediție specială, 09/vol. 3, p. 7).